റോഡ് നന്നാക്കാന് പ്രത്യേക പാക്കേജ്: മന്ത്രി പി എ മുഹമ്മദ് റിയാസ് അങ്ങാടിപ്പുറം മലപ്പുറം മഴയില് തകര്ന്ന റോഡുകളുടെ അറ്റകുറ്റപ്പണിക്ക് പ്രത്യേക പാക്കേജ് ആലോചനയിലെന്ന് മന്ത്രി പി എ മുഹമ്മദ് റിയാസ് പറഞ്ഞു. നാശനഷ്ടം വിലയിരുത്തിയശേഷം നടപടി സ്വീകരിക്കും. സംസ്ഥാനത്ത് റണ്ണിങ് കോണ്ട്രാക്ട് സംവിധാനം ഏര്പ്പെടുത്താന് തീരുമാനിച്ചിട്ടുണ്ട്. എവിടെ പ്രവൃത്തി നടന്നാലും നിശ്ചിത കാലത്തേക്ക് അറ്റകുറ്റപ്പണി ചുമതല കരാറുകാര്ക്കുതന്നെയായിരിക്കും. കരാറുകാരന്റെയും ബന്ധപ്പെട്ട ഉദ്യോഗസ്ഥന്റെയും പേരും ഫോണ് നമ്ബറും റോഡിന്റെ രണ്ട് അറ്റത്തും പ്രദര്ശിപ്പിക്കും. ജനങ്ങള്ക്ക് അവരെ നേരിട്ട് വിളിക്കാം. കരാറുകാരനെയും ഉദ്യോഗസ്ഥനെയും ബന്ധപ്പെട്ടിട്ടും പരിഹാരമില്ലെങ്കില് വിളിക്കാന് ടോള് ഫ്രീ നമ്ബര് ഉണ്ടാകുമെന്നും അദ്ദേഹം മാധ്യമപ്രവര്ത്തകരോട് പറഞ്ഞു.